***A Master Builder*** er en amerikansk dramafilm fra 2013 i regi av Jonathan Demme. Den bygger på Henrik Ibsens skuespill, *Bygmester Solness*, og har Wallace Shawn, Julie Hagerty og Andre Gregory i hovedrollene. Filmen omhandler forholdet mellom en aldrende arkitekt og en yngre kvinne. Skuespillet hadde opprinnelig premiere i 1893.

*A Master Builder* hadde premiere på filmfestivalen i Roma 11. november 2013 under tittelen *Fear of Falling*. Abramorama utgav filmen i New York 23. juli 2014. I februar 2015, etter en begrenset utgivelse på flere kinoer i flere byer i USA, ble filmen utgitt for distribusjon på videostreaming via Amazon.

Andre Gregory sa at han ble trukket til skuespillet på grunn av dets alder og temaene om forsoning. Gregory sa om Joyce at hun er «imponerende» og håper at hennes karriere tar av, og Demme sa at de alle ble «meget imponert» av hennes framførelse.

Handling
--------

*Halvard Solness* (Shawn) er en aldrende arkitekt i en mindre by i Norge. Han har klart å oppnå en viss ry og lokal anseelse. Solness har lenge vært gift med Aline (Hagerty).

En dag, under et besøk av sin venn, doktor Herdal, får han også besøk av Hilde Wangel - en ung kvinne på 24 år fra en annen by som doktoren omgående kjenner igjen etter en nylig reise dit.

Kort etter drar doktoren og Solness blir alene igjen med Hilde. Hun minner ham om at de ikke er fremmede og at de tidligere hadde møttes i hennes hjemby for ti år siden da hun var 14 år. Når Solness ikke svarer henne kjapt nok minner Hilde ham om at han på ett tidspunkt hadde kommet med tilnærmelser overfor henne og tilbudt et romantisk mellomspill under et møte, noe hun trodde på. Han benekter dette. Hilde overbeviser ham gradvis om at hun kan assistere ham med hans hjemlige plikter og han tar henne med seg hjem.

Under oppføringen av hans seneste prosjekt, hvor spisse tårn inngår, får Hilde vite at Solness lider av akrofobi, en morbid frykt for ekstreme høyder, men oppmuntrer ham likevel til å bestige tårnene helt til toppen under den offisielle åpningen av den nylig ferdigstilte bygningen. Solness begynner, inspirert av hennes ord, sin klatring mot toppen av tårnene.

Det er her man vil finne ut at i virkeligheten har mesteparten av filmen utspilt seg inne i Hildes hode, og at Solness aldri har forlatt senga fra den første scenen i filmen og døde i samme øyeblikk som Hilde, i sitt hode, tror at han har hengt opp kransen på det nye huset som han bygde til sin hustru. Dette er symbolsk på den måte at han hadde oppnådd en fredelig og utrolig løsning på sin egen lykke og lykken til de omkring ham.

Anmeldelser
-----------

Rotten Tomatoes, som samler anmeldelser, oppgir at 81% av 26 undersøkte anmeldere gav filmen positive anmeldelser. Gjennomsnittskarakteren er 7/10. Metacritic gav den 62/100, bygd på 11 anmeldelser. David Edelstein i *New York* skrev at filmen *«frambringer Ibsens geni på lerretet på en måte jeg aldri trodde var mulig»*. Jay Weissberg i *Variety* kalte den *«innsnevret og uinspirert»*. Stephen Holden i *The New York Times* hevdet at Shawn *«anvender listige fingerferdigheter for å score moralske poeng»*. Jordan Mintzer i *The Hollywood Reporter* skrev: *«Wallace Shawn skinner i dette velspilte stykket av filmet teater»*. Magasinet *Architectural Record* gav filmen en blandet anmeldelse og valgte ut Julie Hagertys framførelse mot Wallace Shawn som eksepsjonell.

I rollene
---------

* Wallace Shawn - Halvard Solness
* Julie Hagerty - Aline Solness
* Lisa Joyce - Hilde Wangel
* Larry Pine - Dr. Herdal
* Andre Gregory - Knut Brovik
* Emily Cass McDonnell - Kaia Fosli
* Jeff Biehl - Ragnar Brovik

Referanser
----------

1. ↑  «A Master Builder». *Box Office Mojo*.
2. ↑  «*Global Showbiz Briefs: Jonathan Demme's Fear Of Falling To Premiere At Rome Fest; We Are The Best! Lines Up Sales; More*». *Deadline.com*. 10. september 2013.
3. ↑  «*Abramorama Acquires Jonathan Demme Pic A Master Builder*». *Deadline.com*. 6. mai 2014.
4. ↑
5. ↑  Edelstein, David (25. juli 2014). «*David Edelstein Talks to Wallace Shawn, Andre Gregory, and Jonathan Demme About Their New Collaboration*». *Vulture.com*.
6. ↑  Gerard, Jeremy (23. juli 2014). «*Jonathan Demme's A Master Builder Introduces A New Star: Video*». *Deadline.com*.
7. ↑  «A Master Builder (2014)». *Rotten Tomatoes*.
8. ↑  «A Master Builder». *Metacritic*.
9. ↑  Edelstein, David (22. juli 2014). «*Jonathan Demme’s A Master Builder Is Madly, Bitingly, Chillingly Alive*». *New York* – via Vulture.com.
10. ↑  Weissberg, Jay (12. november 2013). «*Rome Film Review: Fear of Falling*». *Variety*.
11. ↑  Holden, Stephen (22. juli 2014). «A Power Broker’s World Comes Tumbling Down». *The New York Times*.
12. ↑  Mintzer, Jordan (12. november 2013). «Fear of Falling: Rome Review». *The Hollywood Reporter*.
13. ↑  Ciampaglia, Dante A. (1. august 2014). «*Film Review: A Master Builder*». *Architectural Record*.

Eksterne lenker
---------------

* (en) *A Master Builder* på Internet Movie Database Rediger på Wikidata

* (en) *A Master Builder* på AllMovie Rediger på Wikidata

* (nl) *A Master Builder* på MovieMeter Rediger på Wikidata

* (en) *A Master Builder* på Rotten Tomatoes Rediger på Wikidata

* (en) *A Master Builder* på Metacritic Rediger på Wikidata

* (en) *A Master Builder* på Box Office Mojo Rediger på Wikidata